(Козак: ) "Заўсёды ёсьць два бакі ў кожнай праблеме. Кожны бок думае, што іншы бок мусіць яе вырашаць. Думаю, у сваёй заяве ўчора я ясна зазначыў, што вырашэньне тых праблемаў, зь якімі мы сутыкаемся, ляжыць у поўнай адпаведнасьці забавязаньням што да стандартаў дэмакратыі і правоў чалавека, усталяваных Арганізацыяй бясьпекі й супрацоўніцтва ў Эўропе, якія кожная з нашых дзяржаваў ўзяла на сябе. Я працытаваў у зьвязку з гэтым дзяржаўнага сакратара Коліна Паўэла, які сказаў: забавязаньні, свабодна зробленыя ўсімі дзяржавамі-ўдзельніцамі, ёсьць падставовымі для забесьпячэньня свабоды й дабрабыту эўрапейскіх народаў.